CELEX: 32020D0669
Language: et
Date: 2020-05-18 00:00:00
Title: Komisjoni rakendusotsus (EL) 2020/669, 18. mai 2020, millega muudetakse rakendusotsust 2013/801/EL seoses innovatsioonifondi rakendamise usaldamisega Innovatsiooni ja Võrkude Rakendusametile

19.5.2020   
               
               
                  ET
               
               
                  Euroopa Liidu Teataja
               
               
                  L 156/20
               
            
         KOMISJONI RAKENDUSOTSUS (EL) 2020/669,
         18. mai 2020,
         millega muudetakse rakendusotsust 2013/801/EL seoses innovatsioonifondi rakendamise usaldamisega Innovatsiooni ja Võrkude Rakendusametile
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 19. detsembri 2002. aasta määrust (EÜ) nr 58/2003, millega kehtestatakse nende täitevasutuste põhikiri, kellele usaldatakse teatavad ühenduse programmide juhtimisega seotud ülesanded, (1) eriti selle artikli 3 lõiget 3,
         ning arvestades järgmist:
         
                     (1)
                  
                  
                     Euroopa Parlamendi ja nõukogu direktiiviga 2003/87/EÜ (2) on loodud innovatsioonifond, et toetada innovatsiooni vähese CO2-heitega tehnoloogia ja protsesside valdkonnas ning aidata stimuleerida selliste projektide ehitamist/loomist ja käitamist, mille eesmärk on süsinikdioksiidi keskkonnaohutult koguda ja maapõues säilitada, ning innovatsiooni taastuvenergia ja energia salvestamise tehnoloogialahenduste alal.
                  
               
                     (2)
                  
                  
                     Komisjoni delegeeritud määruse (EL) 2019/856 (3) artikli 16 lõike 1 kohaselt rakendatakse innovatsioonifondi eelarve otsese või kaudse täitmise korras. Kõnealuse määruse artiklis 17 on sätestatud, et komisjon võib otsustada määrata rakendusasutuse, kes täidab teatavaid rakendusülesandeid, ning eelarve otsese täitmise korral tuleb need ülesanded delegeerida rakendusametile.
                  
               
                     (3)
                  
                  
                     Komisjoni rakendusotsusega 2013/801/EL (4) loodi Innovatsiooni ja Võrkude Rakendusamet (edaspidi „amet“) ning tehti sellele ülesandeks hallata energeetika valdkonnas liidu programmide teatavaid osi, sealhulgas Euroopa ühendamise rahastut ja programmi „Horisont 2020“.
                  
               
                     (4)
                  
                  
                     Määruse (EÜ) nr 58/2003 artikli 3 kohaselt tehtud kulude-tulude analüüs näitas, et innovatsioonifondi osade haldamise delegeerimine ametile aitaks innovatsioonifondi eesmärke tõhusamalt saavutada. Innovatsioonifondi osade rakendamise usaldamine ametile aitaks ajavahemikul 2020–2030 kokku hoida kulusid ligikaudu 30,5 miljoni euro väärtuses võrreldes asutusesiseste juhtimiskuludega, tõhustaks innovatsioonifondi haldamist ja muudaks selle paindlikumaks ning suurendaks märkimisväärselt innovatsioonifondi ja muude ameti hallatavate liidu programmide omavahelist koostoimet, lähedust toetusesaajatega ja liidupoolse rahastamise nähtavust.
                  
               
                     (5)
                  
                  
                     Seepärast on asjakohane usaldada innovatsioonifondi osade haldamine ja rakendamine ametile.
                  
               
                     (6)
                  
                  
                     Seepärast tuleks rakendusotsust 2013/801/EL vastavalt muuta.
                  
               
                     (7)
                  
                  
                     Käesoleva otsusega ettenähtud meetmed on kooskõlas täitevasutuste komitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Rakendusotsuse 2013/801/EL muutmine
            Rakendusotsuse 2013/801/EL artikli 3 lõige 1 asendatakse järgmisega:
            
               
                  „1.   Ametile tehakse ülesandeks rakendada ellu järgmiste liidu programmide osad:
                  
                              a)
                           
                           
                              Euroopa ühendamise rahastu;
                           
                        
                              b)
                           
                           
                              eriprogrammi „Horisont 2020“ III osa „Ühiskonnaprobleemid;
                           
                        
                              c)
                           
                           
                              Euroopa Parlamendi ja nõukogu direktiivi 2003/87/EÜ (*1) artikli 10a lõike 8 alusel loodud innovatsioonifond.
                           
                        
            
         
         
            Artikkel 2
            Jõustumine
            Käesolev otsus jõustub kahekümnendal päeval pärast selle avaldamist Euroopa Liidu Teatajas.
         
         
            Brüssel, 18. mai 2020
            
               
                  Komisjoni nimel
               
               
                  eesistuja
               
               Ursula VON DER LEYEN
            
         
         
            (1)  EÜT L 11, 16.1.2003, lk 1.
         
            (2)  Euroopa Parlamendi ja nõukogu 13. oktoobri 2003. aasta direktiiv 2003/87/EÜ, millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ (ELT L 275, 25.10.2003, lk 32).
         
            (3)  Komisjoni 26. veebruari 2019. aasta delegeeritud määrus (EL) 2019/856, millega täiendatakse Euroopa Parlamendi ja nõukogu direktiivi 2003/87/EÜ innovatsioonifondi toimimise osas (ELT L 140, 28.5.2019, lk 6).
         
            (4)  Komisjoni 23. detsembri 2013. aasta rakendusotsus 2013/801/EL, millega asutatakse Innovatsiooni ja Võrkude Rakendusamet ning tunnistatakse kehtetuks otsusega 2008/593/EÜ muudetud otsus 2007/60/EÜ (ELT L 352, 24.12.2013, lk 65).